cyanic-selkie/wikianc huggingface dataset:
Kjell Egil Bakkelund
Hans beste internasjonale plasseringer er 1.-plass i styrkeløft VM i 2013, 1.-plass i styrkeløft EM i 2013 og 2.-plass i World Games 2013.
Peter J. Ratcliffe
Peter John Ratcliffe (født 14. mai 1954 i Morecambe i Lancashire) er en britisk biolog. Han ble tildelt nobelprisen i fysiologi eller medisin i 2019, sammen med William G. Kaelin jr. og Gregg L. Semenza for oppdagelsen av hvordan celler oppfatter og tilpasser seg tilgang på oksygen.
Fylkesvei 5112
Fylkesveg 5112 går mellom Eikhaugen og Holsund i Bjørnafjorden kommune.
Frem til 2019 hadde veien betegnelsen fylkesvei 125 (Hordaland).
Asiamesterskapet i terrengløp 2009
Asiamesterskapet i terrengløp 2009 ble arrangert i Manama i Bahrain i 2009.
Ma Huateng
Ma Huateng (tradisjonell kinesisk: 馬化騰, forenklet kinesisk: 马化腾, pinyin: Mǎ Huàténg, også kjent som Pony Ma, født 29. oktober 1971 i Chaoyang i byprefekturet Shantou i provinsen Guangdong i Folkerepublikken Kina) er en kinesisk internettentreprenør.
Han er grunnlegger av Tencent, et kinesisk internettselskap kjent for blant annet direktemeldingsprogramet Tencent QQ.
Kalymnos
Kalymnos (gresk: Κάλυμνος; italiensk: Càlino; tyrkisk: Kilimli eller Kelemez) er gresk øy og kommune i øygruppen Dodekanesene i sørøstlige Egeerhavet. Den ligger vest for den tyrkiske halvøya Bodrum (antikkens gresk Halikarnassos), mellom øyene Kos og Leros. Kos ligger 12 km sør for Kalymnos og Leros ligger mindre enn 2 km nord og knyttet sammen med en rekke holmer og småøyer.
I 2011 hadde øya en befolkning på 16 001, noe som gjorde den til den tredje mest folkerike av øyene i Dodekanesene etter Kos og Rhodos. Øya er kjent i Hellas for velstanden til mange av dens innbyggere, og øya er ikke bare den rikeste av øyene i Dodekanesene, men den rikeste av samtlige greske øyer. Kommunen Kalymnos, som omfatter øyene Pserimos (80 innbyggere), Telendos (94), Kalolimnos (2), og Pláti (2), foruten også en rekke ubebodde småøyer. Kombinert består kommunens landareal av 134 544 km² og en total befolkning på 16 179 innbyggere.
Geografi
Kalymnos er hovedsakelig et fjellrikt landområde med en komplisert topografi. Det er tre hovedkjeder som går fra vest-nordvest til øst-sørøst, og en fjerde som innerverer halvøya. Kystlinjen er meget ujevn med mange skjermete bukter og viker. Det er en del vannkilder på øya, en av dem er termisk (varmekilde). Jorden er hovedsakelig preget av kalkstein, men det er daler som er en kompakt voll av vulkansk tuffstein, levningene av forgangen vulkan, lokalisert i nærheten av landsbyen Kantouni. Øya er hovedsakelig gold, med unntak av to fruktbare daler ved Vathi og Pothia hvor det dyrkes oliven, appelsiner og vindruer.
Området er hyppig preget av jordskjelv.
Øygruppa Kalymnos
Mellom Kalymnos og Kos ligger den lille øya Pserimos som er befolket og som med sitt areal på 11 km², er en av de største av småøyene i Dodekanesene. I nærheten av Pserimos ligger den lille øya Platí og rundt 5 km nordøst ligger den lille øya Kalolimnos.
Etymologi
Det opprinnelige navnet for øya var trolig Kalydna, καλός, «god» / «vakker», og ύδνα (fra ύδωρ), «vann», hvilket ga betydningen «øy med godt vann». I eposet Iliaden er de kalydniske øyer nevnt. På 300-tallet f.Kr. ble øya kalt for Kalymna, men under den bysantinske perioden endret det seg til Kalymnos.
Historie
Kalymnos synes først å ha blitt befolket fra Karia i Anatolia. I antikken var øya avhengig av Kos og fulgte dennes historie og utvikling. I middelalderen var den som de andre greske øyene underlagt Det bysantinske rike, og i løpet av 1200-tallet ble øya benyttet av republikken Venezia som en flåtebase. I 1310 ble øya kontrollert av en korsfarerorden, hospitallerordenen av Sankt Johannes fra Jerusalem via Rhodos som var deres base. De ble siden kjent som Malteserordenen. Senere, hovedsakelig i 1457 og 1460, ble øya jevnlig angrepet av muslimske osmanerne, og til sist erobret i 1522. I motsetningen til Rhodos og Kos var det under det osmanske herredømmet ingen tyrkisk innvandring til Kalymnos.
Den 12. mai 1912, under den italiensk-tyrkiske krig, ble Kalymnos okkupert da den italienske marine, Regia Marina, gikk land og tok kontrollen over øya og de andre øyene i Dodekanesene. Okkupasjonen av fascistiske Italia varte fram til italienerne trakk seg ut av aksemaktene i 1943, men ble da okkupert av det nasjonalsosialistiske Tyskland. I 1947 ble Kalymnos og Dodekanesene endelig gjenforent med det greske fastlandet som en del av det moderne og uavhengige Hellas.
Religion
Flertallet av øyboerne på Kalymnos er gresk-ortodokse, men øya tilhører faktisk til en liten del av Hellas som ikke er avhengig av den ortodokse kirke i Hellas, men til den ortodokse kirke i Konstantinopel som er basert (grunnet tradisjonen) i Istanbul i Tyrkia. Kalymnos tilhører bispedømmet (metropolis) Leros, Kalymnos og Astypalaia.
Dynetics X-61
Dynetics X-61 er et amerikansk eksperimentelt drone-prosjekt. Det er et utviklingstrinn i det amerikanske forsvarets forskningsavdeling for avansert teknologi DARPAs Gremlins-prosjekt. Det er teknologiselskapet Dynetics i Alabama som skal bygge og teste dronen. Dynetics er et heleid datterselskap av Leidos. Av de fem eksemplarene av X-61 som ble bygd, er tre fortsatt operative (per 2022).
Kalymnos
Fisking/dykking etter svamper
Svampfisking ved Kalymnos ble nevnt allerede i tekstene til Homer og Aristoteles. Siden antikken har både livet og kulturen på øya var nært sammenfiltret med svamper og denne aktiviteten har vært en hovedkilde for inntekter for øyboerne, både skaffet rikdommer og gjort øya berømt over hele Middelhavet.
Dynetics X-61
Historie
I 2016 tildelte DARPA 4 selskaper kontrakter for innledende studier for gjennomføring av testflyvninger der selvstyrte kamp-droner blir fanget opp i luften. Dette var Gremlins-prosjektets fase 1. Fase 2 omfattet videreutvikling av teknologien, og 2 selskaper ble med videre. Fase 3-kontrakten ble gitt til ett enkelt selskap i 2018, og vinneren var det Alabama-baserte teknologiselskapet Dynetics. Våren 2019 ble flere av del-systemene testet ut, blant annet dokkingsystemets kontrollsystemer og kontroll-systemene for kommunikasjon og flyvning. Testflyvningene skulle starte høsten 2019 ved Naval Air Weapons Station China Lake i California, men et jordskjelv i juli 2019 gjorde skade på utstyr som skulle brukes i testene. Dette førte til at flyvningene måtte utsettes. I august 2019 ble prosjektet tildelt betegnelsen X-61 av USAs flyvåpen. I november 2019 gjennomførte X-61 sin første flyvning. Dronen ble imidlertid ødelagt da den kræsjlandet etter at hovedfallskjermen ikke åpnet seg slik den skulle.
I oktober 2021 ble to X-61 sluppet fra fly, og de foretok vellykkede tester i selvstyrt manøvrering og formasjonsflyvning. Den ene av de to dronene ble fanget i luften av et C-130 Hercules transportfly. Under de avsluttende testene ble det demonstrert at en X-61 kunne bli fanget i luften, kontrolleres og klargjøres for en ny flyvning på under 24 timer.
Kalymnos
Fisking/dykking etter svamper
De første svampdykkerne gikk nakne ned i vannet og var avhengig av deres dyktighet som svømmere og å holde pusten under vann. Moderne teknologi har gjort det mulig for svampdykkerne å gå ned til større dybder og holde seg lenger nede under vann. Den greske svamphandelen var sentrert rundt Dodekanesene og med Kalymnos som senter i alle århundrer fram til midten av 1980-tallet da en sykdom rammet den østlige delen av Middelhavet. Det ødela et stort antall svamper og svampfiskeindustrien samtidig. Forskning tyder på at skaden ikke er irreversibel, og at svampbestanden kan ta seg opp igjen.
Dynetics X-61
Formål
Gremlins-prosjektet skal utvikle selvstyrte kamp-droner som skal kunne operere i svermer. Dronene skal være gjenbrukbare, og slippes fra fly og fanges opp igjen i luften etter endt oppdrag. Målet med X-61 er å utvikle teknologi og utstyr som muliggjør droner som kan gjøre nye oppdrag 24 timer etter at forrige oppdrag er avsluttet. Et C-130 Hercules transportfly ble modifisert og brukes som moderfly under testflyvningene, og flyet fikk utstyr som trekkes etter flyet (i luften) i en line. I enden av linen er det en innretning som griper fatt i dronens utfellbare fangmekanisme - ikke helt ulikt systemet som brukes for drivstoffylling i luften. Målet er å fange opp fire droner i løpet av 30 minutter.
Kalymnos
Fisking/dykking etter svamper
Svampdykking med alle sine tradisjoner og historie utgjør fortsatt sjelen til øyboerne. En festival kalt Svampuka skjer årlig en uke etter påsken for ære forholdet mellom øyboerne og svampene. Som vanlig er det sang, dans og spising av tradisjonelle matretter.
Svampdykkerne fra Kalymnos høstet svamper så nært som ved Pserimos og så langt unna som i Nord-Afrika. Mye har blitt skrevet, sunget eller filmet om denne svært gamle og samtidig risikofylte aktiviteten og næringsveien, mye som forteller om legendarisk mot og risiko blant dykkerne.
Økonomi
Ettersom Kalymnos er hovedsakelig gold, kun 18 prosent av landet kan bli kultivert, har jordbruk spilt en mindre rolle for øyas økonomi. Unntaket er dalen ved Vathi som er kjent blant annet for de sitrusfrukter som dyrkes i dette området.
Annen industriaktivitet som er typisk for Kalymnos var produksjonen av malte hodetørkler for kvinner. I nyere tid har turisme blitt en viktig for øya. Fjellklatring er blant de aktiviteter som lokker en del turister til øya. I 2006 fikk øya også en flyplass i nærheten av Pothia, noe som lettere knytter øya til det greske fastlandet og letter tilstrømningen av turister til øya.
Siden begynnelsen av 1900-tallet har det vært betydelig utvandring. Befolkningen i 1925 var eksempelvis på rundt 24 000 sammenlignet med 16 500 i 2012. Utvandringen har gått hovedsakelig til USA og Australia. Byene Darwin og Melbourne i Australia og amerikanske Tarpon Springs i Florida og Campbell i Ohio, er de store utvandringssamfunnene med etterkommere fra Kalymnos.
Vennskapsbyer
Kalymnos har følgende vennskapsbyer:
Dynetics X-61
Dronen
X-61 er bygd lett med kompositt-materialer. Dynetics har bygd 5 eksemplarer av dronen, og de har komponenter fra flere andre leverandører i USA - blant andre: Skroget som er ment å skulle tåle 20 gangers bruk blir levert av Kratos Unmanned Aerial Systems (datterselskap av Kratos Defense & Security Solutions). Det autonome dokking-systemet er utviklet av Sierra Nevada Corporation. Williams International leverer turboviftemotorene, og Applied Systems Engineering leverer datamaskinene ombord i dronene.
I de innledende testflyvningene vil det ikke bli gjort forsøk på å fange dronene i luften. Som en midlertidig løsning skal de istedet lande ved hjelp av fallskjermer. X-61s vinger er bygd i ett stykke, og kan roteres 90 grader i horisontalplanet. Etter at dronen er fanget og festet til kloen i enden av fanglinen, dreies vingen slik at den blir liggende på langs under skroget. Deretter vinsjes X-61 opp og inn bakluken på moderflyet.
De fem X-61-dronene fikk også navn - som alle begynner på bokstaven G: Greta (som var den første som fløy), Gabby, Gertrude, Grace og Gloria (som var den første til å bli fanget inn i luften). Greta og Grace gikk tapt da de kræsjlandet på grunn av tekniske problemer.
Andrej Havrosj
Andrej Havrosj (belarusisk: Андрей Гаврош,født 2. mai 2003) er en belarusisk skiskytter, som representerer klubben SK FPB.
Idrettskarriere
Havrosj representerte Belarus under Vinter-OL for ungdom 2020. Der kom han på 29.-plass på normaldistansen, med fire bom på de fire skytingene. Oleg Domitsjek fra Russland vant denne øvelsen. Han deltok også på sprinten, der han kom på tiendeplass. På singel miksstafett gikk han sammen med Julia Kovalevskaja, og kom på 12.-plass. Belarus kom på 17.-plass på miksstafetten.
Referanser
<References />
Frederik IV av Slesvig-Holsten-Gottorp
Fredrik IV (dansk: Frederik IV, tysk: Friedrich IV.) (født 18. oktober 1671 på Gottorp, død 19. juli 1702 ved Kliszów) var hertug av Slesvig-Holsten-Gottorp fra 1694 til sin død. Han var sønn av hertug Christian Albrecht av Slesvig-Holsten-Gottorp og den danske prinsesse Frederikke Amalie.
Gottorpske raseriet
Han hadde et liv i stadig konflikt med Danmark. Da faren døde i 1695, forsterket han båndene til den svenske kongefamilien ved å gifte seg med sin kusine og Karl XIIs søster Hedvig Sophia av Sverige i 1698. Gjennom hustruen fikk hertugen et sterkt grep om sin svoger og fetter, den unge kongen av Sverige. Sammen hygget de seg frem til bryllupet med ville og farlige ablegøyer – episoder som siden har fått tilnavnet Det gottorpske raseriet. De to unge menn skal sammen ha ridd i galopp gjennom Stockholms gater og stjålet hatter og parykker av folk, slengt møbler ut av slottsvinduene samt kastet kirsebærkjerner på kongens ministre. Morskapen gjentok seg sommeren 1699, hvor en bjørn ble skjenket så full, at den falt ut av et vindu og ned i borggården.
Tett militær kontakt med Sverige
I hjemlandet omdannet Frederik sine militære styrker til en kopi av de svenske. Han utstyrte dem med blå uniformer og vervet mange svenske offiserer og soldater. I realiteten integrerte Frederik IV sin hær i den svenske. Han oppførte befestninger i strid med tidligere inngåtte avtaler med Danmark.
Krigen i 1700 kunne ha utradert de gottorpske deler av hertugdømmene om det ikke hadde vært for stormaktenes intervensjon. Ved Altonaforliket i 1689 hadde de påtatt seg å være garanter for freden. Danmark-Norges nederlag var ydmykende.
Slaget ved Kliszów
Fredrik IV deltok i sin svoger Karl XIIs polske felttog under den store nordiske krig, hvor de hadde til hensikt å få avsatt August den sterke. Polakkene og deres forbundsfeller fra Sachsen hadde gjort inntog i svensk Livland med byen Riga. Hertugen av Slesvig-Holsten-Gottorp falt under slaget ved Kliszów den 9. juli 1702.
Ettermæle
Frederik holdt av det militære liv, men han var også den siste, store representant for det gottorpske huset, med en fyrstelig fremtreden. Han var en venn av musikk og jakt, stolt og lidenskapelig med store tanker omkring absolutismen – den foretrukne styreform i hans samtid. Etter ekteskapet lot han i årene 1698–1703 oppføre den barokke sydfløyen på Gottorp slott. Han etterlot seg hustruen samt den to år gamle sønnen Carl Frederik, som skulle føre kampen for gottorpsk selvstendighet videre. Frederik ble begravet i fyrstegravkammeret i Slesvig domkirke.
Wuttichai Masuk
Wuttichai Masuk (født 16. mars 1990) er en thailandsk bokser som konkurrerer i super lettvekt.
Han representerte Thailand under Sommer-OL 2016 i Rio de Janeiro, der han ble utslått i andre runde.
Yang Huiyan
Yang Huiyan (, født 1981 i Shunde i provinsen Guangdong i Folkerepublikken Kina) er en velhavende kinesisk forretningskvinne.
Hun har økonomisk utdannelse fra blant annet Ohio State University. Hun eier en kontrollerende andel av eiendomsselskapet Country Garden, som ble grunnlagt i 1997.
Hovhannes Batsjkov
Hovhannes Batsjkov (født 2. desember 1992) er en armensk bokser som konkurrerer i super lettvekt.
Han representerte Armenia under Sommer-OL 2016 i Rio de Janeiro, der han ble utslått i andre runde.
Under Sommer-OL 2020 i Tokyo som ble arrangert i 2021 tok han bronse.
Gustaf von Segebaden
Gustav (Gösta) Ludvig Oscar Ugo von Segebaden (1890–1921) var en svensk offiser og flypioner. Søndag 6. mars 1921 styrtet løytnant Gustaf von Segebaden under en flyoppvisning over Hensenga på Bygdøy. Den ene dobbeltvingen brakk under en spektakulær manøver foran 25,000 Osloborgere som var samlet denne dagen på Bygdøy. Den 31 år gamle flyveren kjempet desperat for å få kontroll over flyet. Flyet ble knust i sammenstøtet med bakken og flyveren døde umiddelbart.
Aftenposten skriver 7. mars 1921 om hendelsen: «Den rædsel der grep publikum, var ubeskrivelig. Fem og tyve tusen mennesker ser den dristige flyver med knækkede vinger falde mot jorden, men ingen af alle de tusener kan saa mæget som løfte en finger for at hjælpe ham og rive ham ud af dødens gab. Det er denne følelse af afmægtighed, som virker saa uhyggelig, samtidig som man ved, at manden deroppe er sig sin skjæbne bevidst»,
Etter en minnehøytidelighet i Garnisonskirken på Akershus festning onsdag 9. mars ble von Segebadens kiste fraktet gjennom Kirkegaten og ned Karl Johans gate til Jernbanetorget, hele veien ledsaget av Garden og Divisjonsmusikken, som spilte sørgemarsjer. Tusenvis hadde møtt opp for å ta farvel. Til trommevirvler ble kisten båret inn på Østbanen og plassert i en vogn bakerst i toget som fraktet ham hjem til Sverige. Han ble begravet i Harplinge nord for Halmstad.
Et videoprosjektet "Løytnant Von Segebadens fly" av filmprodusent med bandet Bjølsen Valsemølle og Knut Jorfald ble gitt ut på hundreårsdagen for flystyrten. En singel med samme navn ble også utgitt.
Henrik Buskoven
Henrik Buskoven (født 4. mai 1970 i Fredrikstad) er en tidligere norsk ishockeyspiller. Han spilte 352 kamper for Stjernens A-lag.
Fylkesvei 5130
Fylkesveg 5130 går mellom Sandvik og Utskot i Samnanger kommune. Veien er 4,5 km lang.
Frem til 2019 hadde veien betegnelsen fylkesvei 135 (Hordaland).
Big Timber
Big Timber er en by i Sweet Grass County i den amerikanske delstaten Montana. Fylkets administrasjon ligger i byen, som er fylkets største by med 1641 innbyggere i 2010. Politikeren Judy Martz, som var Montanas guvernør fra 2001-2005, kom fra Big Timber.
Da Northern Pacific Railroad ble anlagt gjennom området i 1883 ble det bygget en jernbanestasjon på det lille stedet Dornix, som lå der hvor Boulder River (Sweet Grass County i Montana) og Yellowstone River løper sammen. Økonomien der var basert på et sagbruk. Etter kort tid ble byen flyttet høyere og omdøpt til Big Timber etter de store poplene som vokste langs elvene. I 1880 drev to bønder 3000 sauer fra California til området og startet med sauedrift, noe som førte til at den første ullvarefabrikk i Montana ble bygget her i 1901. En periode leverte Big Timber mer ull enn noen annen by i USA. Fremdeles er landbruk ryggrad i næringslivet, men gruvedrift med utvinning av palladium og platina har også stor økonomisk betydning.
Asiamesterskapet i terrengløp 2012
Asiamesterskapet i terrengløp 2012 ble arrangert i Qingzhen i Kina i 2012.
Jing He
Jing He (kinesisk: 泾河), eller Jingelven (pinyin: Jīng Hé), også kalt Jing Shui (泾水), er en sideelv til Wei He (渭河), som i sin tur er den største sideelven til den gule flod.
Jingelven flyter 455,1 km, med et nedbørsfelt på 45 000 km². Elvens vannmengde varierer mye mellom ulike tider av året, og jorderosjonen forårsaker store problemer i dens løp. Sommerflom gjør at elven blir fylt med sedimenter; i tørre sesonger flyter elven med relativt klart vann.
Kilden til Jingelven er på Liupanfjellet i Ningxia. Derifra flyter den gjennom Gansu og Shaanxi, og møter Wei He i Gaoling.
Kinesisk mytologi forteller at Dragekongen regjerte over elven.
Grønlands Universitet
Grønlands Universitet (grønlandsk: Ilisimatusarfik) er et universitet i Nuuk på Grønland, grunnlagt i 1987.
Universitetets forskning og undervisning fokuserer på emner med relasjon til Grønland og Arktis. Universitetet lå frem til 2007 i den gamle herrnhutiske misjonsstasjon fra 1738 i Nuuk. I januar 2008 fusjonerte universitetet med en rekke yrkesrettede bachelorutdannelser. Samtidig flyttet deler av universitetet ut i Universitetsparken – Ilimmarfik – som et senter for forskning, dokumentasjon og formidling.
Badminton under Sommer-OL for ungdom 2018
Badminton under Sommer-OL for ungdom 2018 ble arrangert fra 7. til 12. oktober 2018, i Tecnópolis i Buenos Aires i Argentina. 63 deltakere fra 46 land deltok.
Bjarne Rokseth
Bjarne Rokseth (1893–1971) var en gårdbruker på Frosta i Trøndelag som også var lokalpolitiker, poståpner og bankkasserer. Han var NS-oppnevnt ordfører i Frosta 1941–1945.
Han var sønn av Haakon Rochseth (1858-1937) og overtok gården Østre Logtun etter faren i 1926. Han ga den videre til sønnen Håkon i 1961. Gården ligger like ved middelalderkirka Logtun.
Han gikk på Mære landbruksskole 1912–13. Han hadde i 1918 verv i Nord-Trøndelag fotballkrets. Han var redaktør for den nystartede lokalavisen Frostingen fra 1920 til 1934, etter at den opprinnelige redaktøren ble bedømt som for radikal, og avsatt. I 1934 overtok han farens stilling som kasserer i Frosta sparebank, og hadde denne stillingen til 1945.
Han ble første gang valgt inn i kommunestyret i 1929, og representerte Bondepartiet. Ved nyordningen under krigen (Kommunalforordningen), ble Rokseth utpekt til ordfører i Frosta fra januar 1941, med forgjengeren Asbjørn Hogstad som varaordfører. Rokseth hadde fram til da vært varaordfører.
I 1947 ble han dømt til 6 måneders fengsel, bot og erstatning, og fradømt stillingene som poståpner og bankkasserer. I 1950 satt han i styret for den NS-vennlige avisen ''8. mai, en forløper for Folk og Land''. Han var tilbake i lokalpolitikken som førstekandidat for Frosta frie velgerliste i 1951, og kom inn i kommunestyret. Han var Bondepartiets ordførerkandidat i 1955, men etter at Venstre og Kr.F. stemte på Arbeiderpartiets ordførerkandidat, ble Erling Wollan valgt til ordfører. I 1956 vedtok Stortinget å redusere erstatningsbeløpet han ble idømt fra 17.000 til 10.000 kr.
Andreas van der Spa
Andreas van der Spa (født 7. januar 1999) er en norsk fotballspiller som spiller for Sogndal Fotball.
John Lander
John Gerard Heath Lander (født 7. september 1907, død 25. desember 1941) var en britisk roer som deltok i de olympiske leker 1928 i Amsterdam.
Lander ble olympisk mester i roing under OL 1928 i Amsterdam. Han vant firer uten styrmann sammen med Edward Vaughan Bevan, Richard Beesly og Michael Warriner. Den britiske båten vant med tiden 6.36,0 en sekund raskere en sølvvinnerne fra USA.
Johan Larsson (norsk musiker)
Johan Larsson (født 25. februar 1985, Moss) er en norsk plateprodusent, låtskriver og gitarist fra Rakkestad. Han har vært aktiv musiker siden 1998 da han startet bandet Half The Truth. I 2001 ga bandet ut albumet Nation of You og turnerte med blant andre Voodoo Glow Skulls og Rufio i USA i 2002.
Gan gikk på musikklinjen ved Risum videregående skole i Halden og startet bandet All Friday sammen med Knut-Oscar Nymo. Bandet nådde syvendeplass på VG-lista med låten «One Last Try» i 2006. Etter All Friday ble oppløst i 2008, startet han punkrock-bandet The Supervisors sammen med Stian Nilsen, Thomas Hansen og Simen Stensland.
I 2013 startet han rap-rock-gruppen OnklP & De Fjerne Slektningene sammen med OnklP og medlemmer fra Oslo Ess. Ved siden av å være gitarist er Larsson bandets produsent og skriver de fleste låtene og akkompagnementene sammen med tekstforfatter OnklP. Gruppen slapp sitt første album, OnklP & De Fjerne Slektningene, i mai 2014 og oppfølgeren Slekta II oktober samme år. Fra den sistnevnte platen kom singelen «Styggen på ryggen», som VG omtalte som årets beste norske låt i 2014.
«Styggen på ryggen» ble kåret til Årets låt, og OnklP & De Fjerne Slektningene ble kåret til Årets liveartist under P3 Gull 2014. Låten ble dessuten nominert til Årets hit under Spellemannprisen 2014 mens Slekta II ble nominert i klassen Urban. Bandets tredje album, Slekta III, ble sluppet oktober 2015.
1. oktober 2016 hadde OnklP & De Fjerne Slektningene urpremiere på TV3 av låten «Endelig Hjemme» som ble laget til ære for Cecilia Brækhus som bokset for første gang på norsk jord under arrangementet The Homecoming i Oslo Spektrum.
Larsson startet som produsent tidlig i 2000-årene med plateselskapet SkullStar Records og åpnet først sitt eget studio, Kick Ass Produksjoner, i 2012.
Vespro della Beata Vergine (Monteverdi)
Vespro della Beata Vergine («Mariavesper») SV 206, er et kirkemusikkverk av Claudio Monteverdi utgitt i 1610. I samme utgivelse finnes dessuten , også den av Monteverdi.
Med en framføringstid på 90 minutter og en besetning som omfatter dobbeltkor, vokalsolister og orkester, er Monteverdis Mariavesper det største og mest ambisiøse kirkemusikalske verket før Bach. Musikken er skrevet rundt bibeltekster som den katolske kirken bruker i flere av sine Mariafester: en innledende Deus in adjutorium (Salme 69), tonesettinger av fem salmer, kirkemotetter (med betegnelsen «concerti») mellom salmene, en tradisjonell hymne, en tonesetting av magnificat-teksten og en avsluttende Benedicamus Domino.
Navn
Tittelbladene til begge verkene er påført teksten «Messe til den helligste jomfru med seks stemmer for kirkekor og vesper for flere stemmer med enkelte åndelige sanger egnet for kapell eller fyrstelige gemakker». Den egentlige tittelen befinner seg i heftet med generalbass-stemmen og lyder Vespro della Beata Vergine da concerto composta sopra canti firmi (omtrent «Mariavesper til konsertframføring skrevet over canti firmi»).
Historikk og beskrivelse
Monteverdi gav ut verket tre år etter den trendsettende operaen L'Orfeo. Utgivelsen er påført en dedikasjon til pave Paul V, noe som kan tyde på at Monteverdi følte seg usikker på framtida i Mantova, ettersom hertug Vincenzo Gonzagas etterfølger var lite musikkinteressert. To år før den aldrende hertugens død var Monteverdi i Roma, formodentlig for å forsøke å få en kirkepost, noe han ikke fikk i denne omgang.
Monteverdi kombinerte tradisjonelle komposisjonsteknikker med høyst moderne elementer, for eksempel føyde han til såkalte «concerti» i monodisk-konsertant stil mellom salmene. Originalutgaven gav to oppføringsmuligheter: enten med instrumenter eller bare med en akkompagnerende generalbass. Likeledes finnes det to versjoner av den avluttende magnificaten, én med obligate instrumenter og én bare med generalbass. «Mariavesper» er et mangfoldig verk der melodi, polyfoni, monodi, rytme og instrumentbruk kombineres i følelsesladede og spenningsmettede passasjer.
Liliane Juchli
Liliane Juchli (opprinnelig Klara Ida Juchli; født 19. oktober 1933 i Nussbaumen/Obersiggenthal i Sveits, død 30. november 2020 i Bern) var en sveitsisk sykepleier og forfatter som katolsk ordenssøster i kongregasjonen De barmhjertige søstre av Det Hellige kors (tysk:: Barmherzige Schwestern des Heiligen Kreuzes, fransk: Sœurs de la charité de la Sainte-Croix, latin: Congregatio Sororum Caritatis Sanctae Crucis), en sveitsisk orden som følger den fransiskanske tradisjon.
Vespro della Beata Vergine (Monteverdi)
Historikk og beskrivelse
Besetningen er fra seks- til tistemmige dobbeltkor, solostemmer, strykeinstrumenter, zinker og posauner, fløyter, orgel. Verket ble sannsynligvis skrevet for Maria budskapsdag.
Liliane Juchli
Liv og virke
Hun forfattet en tyskspråklige lærebok som går under tilnavnet «Das Juchli». Han var også ansvarlig for å få utvidet Nancy Ropers activities of daily living sykepleiemodell i Europa.
Vespro della Beata Vergine (Monteverdi)
Musikkhistorisk tolkning
Musikkverdenen begynte ikke for alvor å beskjeftige seg med Monteverdis Mariavesper før i 1950- og 1960-årene. Siden verket er så spesielt sammenlignet med andre fra samme tid, ble det sådd tvil om det var tenkt som et enhetlig verk med definert satsrekkefølge. Enkelte musikkhistorikere hevder at verket ikke er annet enn en løs samling komposisjoner, og belegger sitt syn med den sterkt varierende instrumentalbesetningen og at det flere steder mangler instrumentale mellomspill. Andre mener at Monteverdi ville skape et banebrytende mesterverk og en helt ny musikksjanger. En mellomposisjon ser Mariavesper som Monteverdis forsøk på å vise bredden i sitt formspråk anvendt på kirkemusikkfeltet, kanskje i et forsøk på å få en kirkepost.
Liliane Juchli
Liv og virke
Hun døde i Haus für Pflege i Bern av covid-19.
Vespro della Beata Vergine (Monteverdi)
Musikkhistorisk tolkning
Som en konsekvens av de motstridende synspunktene fortolkes Mariavesper på svært ulik måte. Dermed blir verket et eksempel på hvilke muligheter som finnes innen rammene av historisk oppføringspraksis.
Fylkesvei 5082
Fylkesveg 5082 går mellom Holme og Flatråker i Tysnes kommune.
Frem til 2019 hadde veien betegnelsen fylkesvei 81 (Hordaland).
Michael Warriner
Michael Henry Warriner (født 3. desember 1908, død 7. april 1986) var en britisk roer som deltok i de olympiske leker 1928 i Amsterdam.
Warriner ble olympisk mester i roing under OL 1928 i Amsterdam. Han vant firer uten styrmann sammen med Edward Vaughan Bevan, Richard Beesly og John Lander. Den britiske båten vant med tiden 6.36,0 en sekund raskere en sølvvinnerne fra USA.
Asiamesterskapet i terrengløp 2014
Asiamesterskapet i terrengløp 2014 ble arrangert i Fukuoka i Japan i 2014.
MT «Arnfinn Stange» (1953)
MT «Arnfinn Stange» var et tankskip bygget ved Rosenberg Mekaniske Verksted A/S som byggenummer 163. Det ble levert til rederiet Harald Stange & Co. A/S, Oslo i august 1953.
Hu Qianxun
Hu Qianxun (født 18. september 1987) er en kinesisk bokser som konkurrerer i super lettvekt.
Han representerte Kina under Sommer-OL 2016 i Rio de Janeiro, der han ble utslått i kvartfinalen.
2. gebirgsdivisjon
2. gebirgsdivisjon var en Gebirgsjägerdivisjon innenfor Wehrmacht som tjenestegjorde under andre verdenskrig i den nordlige delen av Norge. Divisjonen ble opprettet i 1938 og ble oppløst i 1945 ved krigens slutt.
Akseli Keskinen
Han representerte Finland under Sommer-OL 2020 i Tokyo, hvor han ble nummer 13 i Nacra 17.
Baatarsükhijn Tsjinzorig
Baatarsükhijn Tsjinzorig (mongolsk: Баатарсүхийн Чинзориг, født 21. september 1991) er en mongolsk bokser som konkurrerer i super lettvekt.
Han representerte Mongolia under Sommer-OL 2016 i Rio de Janeiro, der han ble utslått i andre runde.
Under Sommer-OL 2020 i Tokyo som ble arrangert i 2021, ble han utslått i første runde.
Thomas Valkvæ Olsen
Thomas Valkvæ Olsen (født 18. mai 1993 Ålesund) er en norsk ishockeyspiller. Han er oppvokst i Asker, men bodde på Ellingsøy fram til han var syv år. Han spiller i SHL i Leksands IF. Men har også spilt i Get-ligaen for Frisk Asker Ishockey. Hans posisjon på laget er løper. Pr 4. desember 2015 besitter han Get-ligaen sin gullhjelm som den som har scoret flest mål på laget. Olsen har kontrakt med Frisk Asker Ishockey ut 2016/17-sesongen.
Xiaolin Showdown
Xiaolin Showdown er en amerikansk animert action- og eventyrserie som gikk på Kids' WB fra 2003 til 2006. Serien ble laget av Christy Hui.
Sesong en
Fire unge munker - Omi, Kimiko, Raimundo og Clay - blir tvunget til samarbeide ved Xiaolin-tempelet etter å ha oppdaget at de har blitt valgt ut til å bli utnevnt til Xiaolin-drager. Men munkene blir etter hvert venner, og jobber tett sammen. De reiser verden rundt på jakt etter Shen Gong Wu, mystiske gjenstander med krefter som kan balansere kreftene mellom godt og ondt i verden. Underveis må munkene også slåss mot det onde geniet Jack Spicer, og den onde Heylin-trollkvinnen Wuya, som Jack utilsiktet frigjør fra en 1 500 år gammelt fengsel inni en puslespill-boks av stormester Dashi.
Gjennom tyveri besitter Spicer til slutt nok Shen Gong Wu til å grunnlegge Mala Mala Jong, et eldgammelt monster som Wuya bruker for å hjelpe henne med å få kontroll over resten av verden. Raimundo trosser ordrer og kjemper mot monsteret, noe som får de gjenværende munkene til å kjempe og forsvare den gjenværende Shen Gong Wu som fremdeles befinner seg i tempelets eie. Alle munkene, bortsett fra Raimundo, blir deretter forfremmet til Xiaolin-lærlinger. Raimundo blir sint på grunn av dette, og slutter seg til Heylin-siden for å hjelpe Wuya med å gjenvinne sin menneskelige form.
Sesong to
Omi reiser tilbake i tid, og mottar en annen puslespill-boks fra stormester Dashi, som fanget Wuya i en lignende puslespill-boks for 1 500 år siden. Men uten noen vei tilbake til fremtiden, fryser han seg selv ved å bruke Orb of Tornami. I den nåværende tiden kan Omi bryte seg løs fra isen, fremdeles med puslespill-boksen i hånden. Raimundo bestemmer seg for at hans rettmessige plass hører hjemme i Xiaolin-tempelet sammen med de tidligere vennene sine, og fanger Wuya i den nye puslespill-boksen sin. Etter å ha returnert til Xiaolin-tempelet, fortsetter de fire munkene letingen etter Shen Gong Wu. Etter hvert blir Raimundo også forfremmet til Xiaolin-lærling.
Etterpå blir munkene introdusert for Xiaolin-munken som ble en ond skurk Chase Young. Chase interesserer seg for Omi og blir fast bestemt på å manipulere sinnet til å bli med på Heylin-siden. Når Master Fung blir fanget i Ying-Yang-verdenen, ber Omi om hjelp fra Chase. Han lykkes med å redde Mester Fung; Men når han forlater Ying-Yang-verdenen, tar hans dårlige chi over og han slutter seg til Heylin-siden. Chase lykkes med å gjenopprette Wuya til hennes menneskelige form, selv om han tar kreftene hennes. De gjenværende munkene får snart vite at Chase hadde sendt mester Fung inn i Ying-Yang-verdenen med kjennskap til hendelsene som ville utspille seg etterpå, inkludert Omi som sluttet seg til hans side.
Sesong tre
Raimundo, Kimiko og Clay reiser til Ying-Yang-verdenen for å hente Omis gode chi, og returnere ham til Xiaolin-siden. Etter å ha fått Omi tilbake, blir alle munkene forfremmet til Wudai Warriors. De blir deretter introdusert for Hannibal Bean, en ondskapsfull skurk fra Ying-Yang World som er ansvarlig for å snu Chase Young til Heylin-siden. Mot slutten av reisen forteller mester Fung til munkene at de må gjennomføre ett siste oppdrag før lagets leder, Shoku-krigeren, vil bli avslørt. Omi bestemmer seg for at han vil stoppe Hannibal Bean, fra å snu Chase til Heylin-siden.
Omi ender opp med å fryse seg for å reise til fremtiden, i håp om å finne Sands of Time. Men når han kommer tilbake til sin egen nåtid, oppdager Omi at at handlingene hans egentlg har gjort ting verre: i stedet for at Chase slutter seg til Heylin-siden, er det Chases tidligere venn: Master Monk Guan, som Hannibal Bean gjør ond. Munkene og Chase blir tatt til fange, av Hannibal Bean, Wuya og den onde Guan. Chase ofrer sitt gode jeg for å redde munkene, og gi dem muligheten til å slåss og returnere alt til slik det var. Munkene lykkes, og tidslinjen blir slått fast.
Til slutt blir Raimundo avslørt som Shoku Warrior. Hele TV-serien blir avsluttet med at en rekke skurker forsøker å angripe templet, og Wudai Warriors ledet av Raimundo forsøker å gå til mot-angrep.
Rick Kruys
Rick Kruys (født 9. mai 1985) er en nederlandsk fotballtrener og tidligere fotballspiller som er hovedtrener for VVV-Venlo.
Kruys spilte sentral midtbane for blant annet Utrecht, Malmö FF og Excelsior.
Utrecht
Kruys startet sin profesjonelle karriere i i 2003. De neste fem årene spilte han over hundre kamper for klubben. I 2008 meldte nederlandske medier at Kruys hadde signert en kontrakt på fire og et halvt år med Malmö FF, og at han ville være spilleklar i løpet av august samme år.
Malmö FF
På grunn av skadeproblemer spilte Kruys kun fire kamper i sin første sesong for klubben. I 2009, som skulle bli Kruys beste sesong for Malmö FF, spilte han 13 kamper, men han slet fortsatt med skader. I 2010-sesongen hadde Kruys igjen problemer med skader, og spilte kun fire kamper denne sesongen. Tidlig i 2011 fikk Kruys tillatelse fra klubben til å se etter en ny klubb for å få påbegynt karrieren igjen.
FC Volendam
Kruys ble etter hvert lånt ut til FC Volendam i en avtale som løp til 1. juni 2011. Da låneperioden utløp, var Kruys igjen en Malmö FF-spiller, men han trente ikke med klubben, i påvente av eventuelle bud fra Nederland. Den 19. juli ble det kjent at Kruys skulle spille for Volendam ut sesongen.
Excelsior
Kruys signerte en kontrakt på to år med Excelsior 13. juli 2012. Han spilte fire sesonger med klubben, og var med på opprykk til Eredivisie i 2013–14-sesongen.
Privat
Rick Kruys far, Gert Kruys, er en tidligere profesjonell fotballspiller, som også har vært trener for flere nederlandske fotballklubber.
Maria Wern - Stum sitter guden
Maria Wern - Stum sitter guden er en svensk miniserie i to deler fra 2010 regissert av Erik Leijonborg. Manuset ble skrevet av Anna Fredriksson og Fredrik T. Olsson. Det er basert på Anna Janssons roman Stum sitter guden fra 2000. På rollelisten finner vi blant andre Eva Röse, Allan Svensson, Peter Perski, Ulf Friberg, Tanja Lorentzon, Reuben Sallmander og Bjørn Floberg.
Maria Wern - Stum sitter guden ble utgitt i DVD-samlingen Maria Wern Volym 1 i Sverige 13. november 2013.
Handling
Et bestialsk mord har blitt utført på Gotland. Når kriminalinspektør Maria Wern undersøker saken nærmere oppdager hun at mordet nesten er helt identisk med ett som ble begått i Vallentuna for nøyaktig ni år siden. Etterforskerne begynner å tro at de er på sporet av en copycat-morder.
Cecilia Jonsson
Hun representerte Sverige under Sommer-OL 2020 i Tokyo, hvor hun ble nummer 14 i Nacra 17.
Emil Järudd
Emil Järudd (født 27. april 1998) er en svensk seiler.
Han representerte Sverige under Sommer-OL 2020 i Tokyo, hvor han ble nummer 14 i Nacra 17.
Etimesgut flystasjon
Etimesgut flystasjon (tyrkisk: Etimesgut Hava Üssü) er en militær flybase 15 km vest for Ankara i Tyrkia. Den har (2016) det tyrkiske flyvåpens 211. skvadron (transport- og ambulansefly og fly for elektronisk krigføring) og 212. skvadron (Cessna 550, Cessna 650, Gulfstream IV, CASA CN-235M-100-fly og Bell UH-1H-helikoptre.
Symfoni nr. 3 (Haydn)
'''Symfoni nr. 3 i G-dur''', Hoboken I/3, av Joseph Haydn ble skrevet mellom 1760 og 1762.
Den er skrevet for to oboer, fagott, to valthorn, strykere og continuo. Den var en av de første symfoniene som hadde fire satser:
Blåseinstrumentene er ikke med i den langsomme satsen
Menuetten er i seg selv en kanon, mellom høyere og lavere stemmer i et intervall over en enkelt takt. Haydn skulle seinere skrive en liknende kanon i menuetten i hans 23. symfoni og liknende kanoner ble seinere skrevet i G-dur-menuetter av Michael Haydn og Mozart. Ennå seinere utviklet Haydn selv denne teknikken til «Kanoner i toneregister» i menuetten i Trauer-symfonien hans og «Heksemenuetten» i hans Strykekvartett i d-moll fra Op. 76.
Finalen er også kontrapunktisk. Det er en fuge med to tema som også inneholder elementer fra sonateformen.
Gentsystemet
Gentsystemet er et prinsipp for arbeidsledighetstrygd hvor trygden administreres av en fagforening, mens staten tar ansvar for en del av trygdens finansiering. Systemet er oppkalt etter byen Gent i Belgia, der det først ble introdusert.
Gentsystemet ble introdusert i Sverige i 1935 og benyttes der, med visse modifikasjoner, fortsatt. Det anvendes også i Danmark, Finland og Island, samt delvis i Belgia. Det anvendes ikke i Norge.
Gjennom den nære koblingen mellom fagforening og arbeidsledighetstrygd bidrar gentsystemet til høy fagorganiseringsgrad.
Gary Antuanne Russell
Gary Antuanne Russell (født 14. juni 1996) er en amerikansk bokser som konkurrerer i super lettvekt.
The Amazing Race 26
The Amazing Race 26 er den tjuesjette sesongen av den amerikanske realityserien The Amazing Race. Den tjuesjette sesongen av The Amazing Race fulgte elleve kjærestepar, seks lag med et eksisterende forhold og fem blind date-lag som møttes for første gang ved startstreken, i et kappløp rundt i verden.
Gary Antuanne Russell
Han representerte USA under Sommer-OL 2016 i Rio de Janeiro, der han ble utslått i kvartfinalen.
The Amazing Race 26
Blind date-paret Laura Pierson og Tyler Adams vant den tjuesjette sesongen av The Amazing Race.
Produksjon
Den tjuesjette sesongen av The Amazing Race strakk seg 56 000 km, gjennom åtte land på fem kontinenter, i løpet av 24 dager. Innspillingen begynte 12. november 2014 og ble avsluttet 6. desember 2014. Monaco ble besøkt for første gang i The Amazing Race. Namibia og Peru ble også besøkt for første gang siden henholdsvis den andre og den den sjuende sesongen.
Endringer ble gjort i forbindelse med introduksjonen til hver episode. Istedenfor å ha scener hvor programleder Keoghan beskriver landet og stedet de var i, viste de denne sesongen lagene diskutere hva som skjedde i den forrige etappen eller et lag som hadde en Datekveld før den neste etappen begynte.
Casting
Casten bestod av de olympiske utøverne og kjæresteparet Aly Dudek og Steven Langton samt New Kids on the Block-medlemmet Jonathan Knight og kjæresten hans Harley Rodriguez. Denne sesongen var den første i The Amazing Race-franschisen hvor et kvinnelag ikke var representert.
Ved Pit-Stop i den tredje etappen i Thailand, fridde Matthew "Matt" Cucolo til kjæresten Ashley Gordon.
Blind dating-paret Jackie Ibarra og Jeff Weldon deltok senere i den syttende sesongen av Big Brother.
Resultat
Følgende lag deltok i kappløpet, med deres relasjon på det tidspunktet innspillingen foregikk og annonsert av CBS.
Premier
Premiene ble gitt til laget som kom på førsteplass i de respektive etappene. Reisepremiene ble sponset av Travelocity.
Datekveld
Datekveld-belønningen var en romantisk aktivitet ved neste Pit-Stop, og ble funnet i en vilkårlig ledetråd i de respektive etappene.
Etappe 1 (USA → Japan)
I sesongens første Veivalg, måtte lagene velge mellom Syncing Steps eller Samurai Sake. I Syncing Steps, måtte lagene dra til sentralparken i Shinjuku. Der måtte lagene lære seg og framføre en rekke synkrone robotdansetrinn. utført av medlemmer av den japanske dansegruppen World Order. Når de hadde utført dansen riktig, ville lederen av dansegruppe, Genko Sudō, gi dem neste ledetråd. I Samurai Sake, måtte lagene dra til restauranten Munemeiemon-ya Kyû. Der ville lagene få presentert ti flasker med sake, som de måtte memorere navnene på. Deretter måtte et lagmedlem gå inn i restauranten og ta i mot bestilling fra en stamkunde på en av sakene og gi bestillingen til det andre lagmedlemmet, som måtte finne riktig flaske med sake. Når de hadde levert riktig sake til kunden, ville de motta neste ledetråd.
Tilleggsoppgave:
Etappe 3 (Japan → Thailand)
I denne etappens Veivalg, måtte lagene velge mellom Ski eller Tree (Tre). I Ski, måtte lagene dra til Phuket Wake Park. Der måtte begge på laget kjøre en runde på wakeboard i et bølgebasseng. Når begge på laget hadde fullført runden sin, ville de motta neste ledetråd. I Tree, måtte lagene dra til restauranten Flying Hanuman. Der måtte lagene kle seg som kelnere og levere et komplett måltid til gjester ved å frakte måltidene med løypestreng. Når de hadde servert et intakt, komplett måltid til gjestene, ville de motta neste ledetråd.
Tilleggsoppgaver:
Etappe 4 (Thailand)
Som Fartsdump i denne etappen, måtte Harley & Jonathan lage en tradisjonell, thailandsk gresshopper av elvesiv. Når gresshopperen ble godkjent, kunne de fortsette kappløpet. I denne etappens Veivalg, måtte lagene velge mellom Wheel (Hjul) eller Water (Vann). I Wheel, måtte lagene dra med tuktuk til en snookerklubb og spille en runde med snooker. Når de hadde senket en rød kule, ville de motta en flaske med melk, merket med navnet på deres neste destinasjon. De måtte så dra med tuktuk til Caturday Café og levere melken til de lokale kattene. Når kattene hadde blitt matet, ville eieren av kafeen gi dem neste ledetråd. I Water, måtte lagene dra med vanntaxi til matmarkedet Wat Klang. Der måtte begge på laget spise et tusenårsegg, før de fikk en skilt med navnet på deres neste destinasjon. De måtte så dra med vanntaxi til tempelet Wat Paknam Bhasicharoen, hvor de ville ta del i en buddhistisk seremoni. Etter seremonien, ville de motta neste ledetråd. I denne etappens Veisperring, måtte et lagmedlem bruke utdelt verktøy til å fjerne en girkasse på en ødelagt forbrenningsmotor og lete etter en skrutrekker som en lærling hadde lagt igjen ved et uhell. Inne i skrutrekkeren ville de finne navnet på deres neste destinasjon.
Edward Vaughan Bevan
Edward Vaughan Bevan (født 3. november 1907, død 22. februar 1988) var en britisk roer som deltok i de olympiske leker 1928 i Amsterdam.
The Amazing Race 26
Etappe 4 (Thailand)
Tilleggsoppgave:
Edward Vaughan Bevan
Bevan ble olympisk mester i roing under OL 1928 i Amsterdam. Han vant firer uten styrmann sammen med Richard Beesly, John Lander og Michael Warriner. Den britiske båten vant med tiden 6.36,0 en sekund raskere en sølvvinnerne fra USA.
The Amazing Race 26
Etappe 5 (Thailand → Tyskland)
I denne etappens Veivalg, måtte lagene velge mellom Stein (Ølkanne) eller Stack (Stabel). I Stein, måtte lagene dra til Wolfsee Halle. Der måtte lagene bære tjueto fulle kanner med øl, alle på en gang, gjennom folkemengden til et merket bord. Når de hadde levert kannene uten å miste eller søle dem, ville de motta neste ledetråd. I Stack, måtte lagene dra til Hasenöhrl-Hof. Der måtte lagene stable femten tomme ølkasser i høyden, mens en på laget stod på toppen. Når de hadde fullført stabelen uten at den veltet, ville de motta neste ledetråd. I denne etappens Veisperring, måtte et lagmedlem lære en bayersk kjærlighetssang. Deretter måtte de stå på en stige og synge sangen til partneren sin. Hvis de uttalte ordene feil eller ikke holdt tonen, ville en kvinne kaste vann på dem. Hvis de uttalte ordene riktig og holdt tonen, ville de motta neste ledetråd.
Tilleggsoppgaver:
Etappe 6 (Tyskland → Frankrike → Monaco → Frankrike)
I denne etappens Veisperring, som var en hyllest til fyrstinnen Grace Kelly, måtte et lagmedlem gå til fots for å bestille en bukett med roser ved Jardin St. Martin og en konfekteske ved Chocolaterie de Monaco. Til slutt måtte de finne partneren sin, som ventet på dem på en yacht ved marinaen Port Hercules, og levere tingene for å motta neste ledetråd. I denne etappens Veivalg, ble lagene tildelt en oppgave (se Tilleggsoppgaver nedenfor); enten Win By a Nose eller Don't Slack Off. I Win By a Nose, måtte lagene dra til Église Notre-Dame-de-l'Assomption d'Èze i Èze, Frankrike. Der måtte lagene lage en flaske med parfyme og en flaske med Eau de cologne ut ifra en liste med ingredienser og et utvalg med essenser til å lage dem. Flaskene var umerket, så lagene måtte bruke luktesansen til å identifisere essensene som de måtte bruke til å lage parfymene. Når de hadde laget riktig parfyme og eau de cologne, ville de motta neste ledetråd. I Don't Slack Off, måtte lagene dra til Tête de Chien ved La Turbie, Frankrike. Der måtte lagene ta en løypestreng 610 meter over bakken, med utsikt over Monaco. Deretter måtte de gå tilbake på en stram line for å motta neste ledetråd.
Tilleggsoppgaver:
Etappe 7 (Frankrike → Namibia)
I denne etappens Veisperring, måtte et lagmedlem samarbeide med buskmenn for å bygge en tradisjonell hytte av trepinner og tørket gress. Når hytten ble godkjent, ville de motta neste ledetråd. I denne etappens Veivalg, måtte lagene velge mellom Track (Spore) eller Pack (Pakke). I Track, måtte lagene velge en jeep og bruke en telemetrisk enhet, bestående av radioantenne, til å spore opp en elefant ute i villmarken. Når de hadde funnet elefanten, ville de motta neste ledetråd. I Pack, måtte lagene kutte opp kjøtt av gnukadaver og tilberede kjøttet til en flokk med afrikanske villhunder slik at det ikke var bein i den. Når de hadde fylt opp en bøtte med kjøtt, måtte de dra ut i villmarken og mate hundene med kjøttet for å motta neste ledetråd. Kun tre lag kunne gjennomføre denne oppgaven om gangen.
Tilleggsopplysning: